

**המכללה לביטחון לאומי**

מחזור מ"ו 2019 - 2018

**מפקדת המכללות 871**

**המכללה לביטחון לאומי  
  
25 בפברואר 2019**

שלום רב,

אני מודה לך מאוד, על שנעתרת להצטרף לצוות המנחים שלנו לכתיבת העבודה השנתית.

במסגרת שנת הלימודים במכללה לביטחון לאומי, וכחלק מתוכנית הלימודים לתואר שני באוניברסיטת חיפה, נדרשים התלמידים לכתוב עבודת מחקר. עבודת המחקר השנתית היא אחת מפסגות הלמידה בשנת הלימודים. מטרתה להביא לידי ביטוי את הידע ואת התובנות שרכש התלמיד בתפקידיו ובמסגרת ניסיונו המקצועי כבכיר בשירות הציבורי במדינת ישראל. זאת, לצד ידע ומיומנויות אקדמיות מקובלות.

להלן מספר פרטים נוספים אודות תהליך כתיבת העבודה והדרישות האקדמיות הנלוות.

העבודה השנתית נכתבת במהלך שנת הלימודים, לאחר אישור הצעת המחקר של התלמיד על ידי מפקד המכללות במסגרת ועדה פנימית, שנוכחים בה מדריכי הצוותים ופרופסור גבי בן-דור מטעם אוניברסיטת חיפה. הוועדה מקפידה על אישור הצעות מעמיקות, בעלות ערך מחקרי בתחום הביטחון הלאומי.

העבודה מוגדרת כעבודת סמינר מורחבת לתואר השני, הן בהיקפה (בין שישים לשמונים עמודים לערך) והן במורכבותה. **ציון העבודה מהווה 20% מהציון הסופי לתואר השני**. הנחיית התלמידים נעשית על פי סטנדרטים אקדמיים מקובלים. **יש לזכור, שאף שהעבודה מוגדרת כעבודת גמר לתואר השני היא איננה שקולת תזה משום בחינה שהיא.**

הדף המצורף מגדיר את הקריטריונים, אליהם מתבקשים המנחים להתייחס כחלק מההערכה וממתן הציון הסופי.

**על החניכים להגיש את עבודתם עד לתאריך 7 במאי, 2019.** את ציון העבודה בצירוף חוות דעתך **יש להעביר על גבי הטופס המצורף עד לתאריך 13 ביוני, 2019,** לידי סא"ל מתן אור בדוא"ל OrMatan@mail.gov.il. זאת, כדי שהאוניברסיטה תוכל להשלים את הטיפול האדמיניסטרטיבי הכרוך במתן תעודות תואר שני. לאחר השלמת התהליך יקבלו המנחים שכר צנוע מאוניברסיטת חיפה בתודה על הליווי והתמיכה.

אני מודה לך שוב על הסכמתך ליטול חלק בהנחיית חניכי המכללה לביטחון לאומי.

בברכה,

אל"ם יוני סיידה- מרום

המדריך הראשי

המכללה לביטחון לאומי

**קריטריונים להערכת עבודה שנתית במכללה לביטחון לאומי: דרור פרידלר (2018-9)**

|  |  |  |
| --- | --- | --- |
| **קריטריון** | **פירוט** | **ציון** |
| ***היצג לוגי 40%*** | * הצגת שאלת מחקר בנוגע לסוגיה הנדונה בצורה ברורה ומדויקת. * קשר בין מטרת המחקר להנחות היסוד ותיאור התופעה. * **יכולת ניתוח.** * מסקנות וסיכום העבודה לאור שאלת המחקר וגוף העבודה. * רלבנטיות המסקנות וההמלצות. | 38 |
| ***היבט תיאורטי 20%*** | * שימוש עשיר ומגוון במקורות. * בקיאות בחומר והיכרות עם מחקרים נוספים ומקבילים לנושא העבודה. * אינטגרציה בין מקורות, שמירה על כללי הציטוט. | 17 |
| ***חידוש ותרומה 30%*** | * חידוש ביצירת/קיבוץ ידע ותרומה הגותית ו/או מעשית לביטחון הלאומי. | 29 |
| ***תקינות לשונית 10%*** | * כתיבה רהוטה: ניסוחים ברורים, עברית תקינה. * ארגון ומבנה העבודה: חלוקה נכונה לפסקות, קישוריות לשונית ורעיונית. | 10 |

**הערכה כללית:**

דרור פרדילר בחר לכתוב עבודה בנושא בעל חשיבות מרכזית לסוגיות של בטחון לאומי עם רלוונטיות לשורה של שאלות החורגות מעבר למקרה הישראלי. עבודתו בוחנת זו, "באיזו מידה טכנולוגיית הבינה המלאכותית רלבנטית לסיוע בתהליכי קבלת ההחלטות במערכת הביטחון ברמה הגבוהה – ברמה האסטרטגית וברמה האופרטיבית (עמ' 1). כפי שפרדילר מראה בעבודתו , כל המעצמות הגדולות הצהירו בשנים האחרונות כי הן רואות חשיבות רבה לביסוס מעמדן בחזית של המהפכה הטכנולגית של הבינה המלאכותית. זהו נושא חדשני שהעיסוק בו החל רק בשנים האחרונות. העבודה, אם כן, היא פורצת דרך ואני משוכנע שרבות עוד יכתב בנושא בהמשך. יש כאן תרומה משמעותית וברורה לקורפוס הידע שלנו – ושל אחרים – בנושא קריטי זה. אני מקווה שימצא הדרך לתרגם את עיקריה כך שהתובנות שעולות מעבודה זו ימצאו את מקומן לדיון הבינ"ל בנושא זה.

בעבודה דרור הפגין יכולת ניתוח מורכבת ומרשימה: הוא מקיף את הסוגיה מכמה כיוונים, עושה שימוש בגישה השוואתית, ומגדר היטב ובמדויק את טיעוניו. לצד העומק האנליטי, דרור מציג שורה של נגזרות קונקרטיות לארגונים הבטחון הלאומי. העבודה בנויה לתלפיות, עם מבנה המשרת היטב את המענה לשאלת המחקר: תחילה מוצגת (בצורה קריאה מאד) הבינה המלאכותית ויישומיה. בפרק השני, דרור סוקר את האתגרים המרכזיים בתהלכי קבה"ח ברובד האסטרטגי הן בגישת הרציונלית והן בגישת העיצוב. בחלקה השלישי של העבודה הוא מציג מרחב מקצועי בו כבר עתה נעשה שימוש בבינה מלאכותית – עולם העסקים. בפרק זה הוא מראה כי בינה מלאכתוית מסייעת בעיצוב המודל העיסוקי והן בשורה של החלטות אופרטיביות. הפרק הרביעי מהווה את ליבת העבודה ובוחן את האפשרות של שילוב בינה מלאוכתית בהחלטחת בדרג הבכיר של מערכת הביטחון. המסקנות המרכזיות כאן הן כי בינה מלאכותית יכולה לתמוך בהחלטות אסטרטגיות וכי עיקר התרומה האפשרית שלה היא ברמה האופרטיבית. בפרק האחרון הוא מנתח את הקשיים השונים של שילוב שכזה. המבנה האפקטיבי משקף יכולת העמקה וקישור בין סוגיות שונות שכולן כוונות לתת מענה לשאלת המחקר.

העבודה מוגשת בצורה קריאה ומעניינת ועל אך שמדובר על פניו בנושא עם מרכיבים טכניים מקיפים שאינם בהכרח נגישים אינטואיטיבית, הכותב עשה טובה בהנהרת הסוגיות השונות לקורא. כך למשל, בעבודה 17 איורים/גרפים המבהירים סוגיות שונות ומסייעים מאד בהבנת הסוגיות השונות.

בנוסף, ראוי לציון כי פרידלר מגדר את טיעוניו בזהירות ומצביע על חולשות אפשריות בהתפתחויות אליהן הוא מתייחס. זאת, בין היתר, מכיוון שמדובר בטכנולוגיה שקיימת מזה עשרות שנים ודומה כי עתה מגיע לבשלות.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**